**Suņu, kaķu un sesku nekomerciālā pārvietošana**

**starp Eiropas Savienības dalībvalstīm**

Lai pārvietotu starp Eiropas Savienības dalībvalstīm suni (*Canis lupus familiaris*), kaķi (*Felis silvestris catus*) vai sesku (*Mustela putorius furo*) nekomerciāliem nolūkiem nepieciešams:

1. **Atbilstoša identifikācija.** Suņiem, kaķiem un seskiem ir jābūt identificētiem ar implantētu mikroshēmu (transponderu) vai skaidri salasāmu tetovējumu. Tetovējums pieļaujams tikai tad, ja tas veikts pirms 2011. gada 3.jūlija. Dzīvnieku identifikāciju veic veterinārārsts. Mikroshēmai jāatbilst ISO 11784 standartam un tajā ir jāizmanto HDX vai FDX-B tehnoloģija un tai jābūt nolasāmai ar nolasīšanas ierīci, kas ir saderīga ar ISO 11785 standartu. Ja mikroshēma neatbilst šīm prasībām, īpašniekam jānodrošina ierīce mikroshēmas nolasīšanai jebkuras pārbaudes laikā.
2. **Eiropas Savienības parauga pase.** Lai iegūtu Eiropas Savienības parauga pasi, dodies pie veterinārārsta! Pase ir paredzēta tikai suņiem, kaķiem un seskiem.
3. **Vakcinācija pret trakumsērgu**. Lai dzīvnieku vakcinētu pret trakumsērgu dodies pie veterinārārsta! Vakcinācijas pret trakumsērgu dienā sunim, kaķim vai seskam ir jābūt vismaz 12 nedēļas vecam. Ievedot dzīvnieku citā Eiropas Savienības dalībvalstī, tam ir jābūt vakcinētam pret trakumsērgu vismaz 21 dienu iepriekš, ja vakcinācija pret trakumsērgu dzīvniekam veikta pirmo reizi mūžā, vai arī ja revakcinācija (atkārtotā vakcinācija) pret trakumsērgu nav veikta veterinārārsta norādītajā termiņā, kas ir saskaņā ar vakcīnas ražotāja veterināro zāļu lietošanas instrukcijā noteikto kārtību (saskaņā ar Veterinārmedicīnas likuma 59.panta 14) punktu). Ja revakcināciju pret trakumsērgu veic dzīvnieka pasē veterinārārsta norādītajā termiņā, tad to uzskata par derīgu no revakcinācijas dienas

!Dzīvnieks ir jāidentificē, pirms tas tiek vakcinēts pret trakumsērgu. Ja dzīvnieks ir vakcinēts pret trakumsērgu pirms identifikācijas, tad vakcināciju pret trakumsērgu veic atkārtoti pēc identifikācijas!

Papildus prasība **suņiem** izceļojot uz Īriju, Lielbritāniju, Somiju, Maltu: **attārpošana** pret *Echinococcus multilocularis* lenteņiem. Attārpošanu veic klīnikā, un veterinārārsts norāda dzīvnieka pasē apstrādes datumu, laiku, kā arī izmantoto medikamentu. Attārpošana jāveic ar prazikvantelu vai tam līdzvērtīgu aktīvo vielu saturošu līdzekli ne mazāk kā 24 stundas un ne vairāk kā 120 stundas (1-5 dienas) pirms ieceļošanas